Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Andrea Galádová, 
Pozícia: vedúca oddelenia medzinárodných meraní
Oddelenie/Odbor: medzinárodné merania
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2

2. Zahraničná pracovná cesta (ZPC):
Štát, mesto: Austrália, Melbourne
Vykonaná v dňoch: 11. – 21. 11. 2017
Názov prijímajúcej organizácie: Boston College, IEA
Účel cesty: 3rd NRC Meeting TIMSS 2019
Spôsob financovania: z rozpočtu NÚCEM 

3. Rámcový program pobytu:
11. – 12.11. 2017 – cesta Bratislava – Viedeň – Belehrad – Abu Dabí – Melbourne
13. – 17.11. 2017 - účasť na 3rd NRC Meeting TIMSS 2019 (9:00 – 17:00)
18. – 19.11. 2017 – prerušenie ZPC
20. – 21.11. 2017 – cesta Melbourne – Abu Dabí – Belehrad – Viedeň – Bratislava

4. Stručný priebeh rokovaní:
13. – 17. 11.2017
3. NRC stretnutia sa zúčastnili zástupcovia zo 64 krajín zapojených do štúdie IEA TIMSS 2019. Účastníci podujatia boli informovaní hlavnými predstaviteľmi medzinárodného centra Boston College a IEA (M. Martin, I. Mullis, A. Netten), o ďalšom plánovanom priebehu štúdie a aj o najdôležitejších termínoch, ktoré je potrebné dodržať z dôvodu úspešného priebehu pilotného testovania štúdie TIMSS 2019. Takisto boli vyzvané krajiny, ktoré nedodržali niektoré termíny, prípadne postupy, aby tieto nedostatky čo najrýchlejšie odstránili. Z našej strany sú všetky postupy a termíny dodržané.
Zástupcovia jednotlivých krajín boli taktiež upozornení na najčastejšie problémy, chyby a nedostatky súvisiace s výberom vzorky a pri práci s Within-School Sampling Software a pravidlá na výber vzorky v rámci IEA medzinárodných štúdií (TIMSS) a skúmanie vplyvu výberu vzorky (správny a nesprávny výber) na spracovanie výsledkov testovaní. 
Časť meetingu bola venovaná aj práci v novovytvorenom prekladacom nástroji, ktorý bol vyvinutý z dôvodu prechodu štúdie TIMSS z klasického formátu pero-papier na jeho elektronickú verziu. 
Zvyšné dni boli venované pripomienkovaniu novovytvorených úloh štúdie TIMSS z matematiky a prírodných vied a návodom na kódovanie otvorených otázok. Predstavená bola aj doplnková oblasť testovania, ktorá sa stala súčasťou testovania prvý krát a to úlohy na riešenie problémov v komplexnejšej podobe, či už z matematiky alebo prírodovedných predmetov. 
Zrevidované a pripomienkované boli tiež jednotlivé položky Dotazníka pre žiaka, Dotazníka pre učiteľa, Dotazníka o škole a Dotazníka pre rodičov testovaných žiakov. 
Počas meetingu prebehli aj osobné konzultácie s medzinárodným centrom štúdie TIMSS k nastaveniu harmonogramu prekladov (adaptácií, verifikácií, layout) a výberu vzorky. 

5. Odporúčané závery:
Zrealizovať preklad testovacích nástrojov (adaptácie a verifikácie) v elektronickom prekladacom nástroji podľa kritérií medzinárodného centra do 17.1.2018. Zabezpečiť realizáciu školení školských koordinátorova administrátorov, ktorí administrujú testovania vo vybraných školách (január 2018). Pripraviť v spolupráci s medzinárodným centrom elektronickú verziu testovacieho nástroja (final player), prípravu USB kľúčov s testovacími nástrojmi a ich distribúciu do škôl (marec 2018). Po administrácii testovania pripraviť databázu výsledkov za SR (máj 2018).

6. Prehľad prinesenej dokumentácie a miesto jej uloženia:
Všetky materiály spojené s prípravou pilotného merania štúdie TIMSS 2019 podliehajú utajeniu a sú uložené u národného koordinátora štúdie až do uvoľnenia medzinárodným centrom štúdie TIMSS. 
Všetky verejne dostupné materiály sú zverejnené na webovej lokalite IEA a štúdie TIMSS a tiež na portáloch prístupných národným koordinátorom a pracovníkom národných centier.

7. Osobitne vyhotovený očakávaný prínos ZPC:
V priebehu rokovaní boli vytýčené úlohy pre obdobie november 2017 – jún 2018 pre medzinárodné centrum (revízia a záverečné úpravy nástrojov, spolu s NC uskutočniť verifikáciu a adaptáciu testovacích nástrojov) aj národné centrá (pripraviť národné testovacie nástroje v testovacom jazyku, technicky zabezpečiť prípravu pilotného testovania, uskutočniť jeho administráciu a zabezpečiť zber dát podľa harmonogramu medzinárodného centra). 

8. Spôsob zverejnenia výsledkov ZPC, prenos získaných informácií
Na pracovných stretnutiach oddelenia medzinárodných meraní.

Svojím podpisom súhlasím so zverejnením správy na internete.

Správu vypracoval: Andrea Galádová

Dátum: 27.11.2017

Správu schválil: